Oran

Oran (-slovenský normovaný názov) alebo Wahrán (- Wahrán, franc. prepis: Ouahran) je metropola severozápadného Alžírska s viac než 600-tisíc obyvateľmi, v aglomerácii s miliónom obyvateľov. Mesto leží na pobreží Stredozemného mora. Oran je druhým najväčším a najdôležitejším mestom Alžírska po hlavnom meste – Alžíre a jedným z najvýznamnejších miest celého Maghrebu.

Geografia 
Oran je metropolou severozápadného Alžírska. Nachádza sa  na západ od hlavného mesta – Alžíra. V bezprostrednej blízkosti mesta sa nachádza Al-Marsá al-Kabír (fr. Mers el-Kébir), bývalá francúzska námorná základňa, známa vďaka útoku britskej flotily na kotviace francúzske lode 3. júla 1940.

Podnebie 
Oran leží podľa Köppenovej klasifikácie podnebia v stredomorskom pásme s horúcim letom (Csa), keďže leží na pobreží Stredozemného mora.

Obyvateľstvo 

Obyvateľstvo tvoria Berberi a alžírski Arabi (spolu 78 %), Európania tvoria len osminu obyvateľstva. Časy, keď Európania tvorili polovicu obyvateľstva, skončili v 50. rokoch 20. storočia. Vývoj počtu obyvateľov mesta prináša tabuľka:

Slávni rodáci 
 Alain Chabat, francúzsky herec a režisér
 Šáb Hasní (Cheb Hasni), alžírsky spevák
 Chalid (Khaled), alžírsky spevák
 Yves Saint Laurent, módny návrhár

Partnerské mestá 
 Alicante, Španielsko
 Bordeaux, Francúzsko
 Casablanca, Maroko
 Dakar, Senegal
 Durban, Južná Afrika
 Džidda, Saudská Arábia
 Gdansk, Poľsko
 Havana, Kuba
 Káhira, Egypt
 Lyon, Francúzsko
 Oujda, Maroko
 Sfax, Tunisko
 Toulon, Francúzsko
 Zarka, Jordánsko

Galéria

Referencie

Iné projekty

Zdroj 

Mestá v Alžírsku
Prístavné mestá Stredozemného mora